43. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 72782 της 18 Ιουλ./2 Αυγ. 1957 Περί της εξεταστέας ύλης κατά τους διαγωνισμούς προς κατάληψιν θέσεων γραμματέων και λογιστών Φυλακών. Έχοντες υπ' όψιν τας διατάξεις της παρ. 2 του άρθρ. 23 του Νομ. 1811/1951 "περί Κώδικος Καταστάσεως των Δημοσίων Διοικητικών Υπαλλήλων" ως αντικατεστάθη δια της παρ. 4 του άρθρ. 1 του Νόμ. 2085/1952 "περί τροποποιήσεως και συμπληρώσεως των διατάξεων του Νόμ. 1811/1951" και την υπ' αριθ. 529/1957 σύμφωνον γνώμην του Α.Σ.Δ.Υ., ορίζομεν την εξεταστέαν ύλην κατά τους διαγωνισμούς προς κατάληψιν θέσεων Γραμματέων και Λογιστών Φυλακών ως κάτωθι: Α΄. Δια τας θέσεις Γραμματέων 1)Έκθεσις ιδεών. 2)Ποινικόν Δίκαιον, Ποινική Δικονομία και Σωφρονιστική επιστήμη. 3)Συνταγματικόν και Διοικητικόν Δίκαιον. 4)Νομοθεσία περί Φυλακών. 5)Δημόσιον Λογιστικόν. Β΄.Δια τας θέσεις Λογιστών 1)Έκθεσις ιδεών. 2)Πρακτική Αριθμητική. 3)Λογιστική (διπλογραφικόν σύστημα κλπ.). 4)Δημόσιον Λογιστικόν. 5)Νομοθεσία περί Φυλακών. 